Drie vas wat met ietermago betrap is | Maroela Media
Drie verdagtes sal Maandag in die Brits-landdroshof in Noordwes verskyn nadat 'n ietermago in hul besit gevind is.
Die verdagtes, tussen 22 en 35 jaar oud, is Vrydag by 'n vulstasie in Brits in hegtenis geneem, het Maria Nkabinde, polisiewoordvoerder, gesê.
'n Multidissiplinêre span, bestaande uit lede van die Jericho-veediefstaleenheid, misdaadintelligensie en natuurbewaringsbeamptes het vinnig opgetree en die drie mans in 'n wit Volkswagen Jetta voorgekeer.
Ek is baie bly hulle is gevang. Dankbaar ook dat daar mense was wat hulle gerapporteer het. Hoop nou die hof straf hulle baie swaar, dit is nou te sê as hulle nie op borg vrygelaat word en verdwyn nie.